**DOLOČILA SPLOŠNEGA DELA POGODBE ZA ZASILNO OSKRBO Z ELEKTRIČNO ENERGIJO NA ZAHTEVO KONČNEGA ODJEMALCA**

##### 1. Pogoji zasilne oskrbe na zahtevo končnega odjemalca

* 1. Zasilna oskrba je dobava električne energije končnim odjemalcem s strani distribucijskega operaterja (v nadaljevanju SODO), skladno z določili Energetskega zakona in Sistemskih obratovalnih navodil za distribucijski sistem električne energije (v nadaljevanju: SONDSEE).
  2. SODO zagotovi zasilno oskrbo na zahtevo vsakemu odjemalcu gospodinjskega odjema in malemu poslovnemu odjemalcu.
  3. V primeru zasilne oskrbe na zahtevo končnega odjemalca Elektro CGLMP prične z izvajanjem zasilne oskrbe na dan prejema podpisane pogodbe o zasilni oskrbi. Za potrebe menjave dobavitelja na merilnih mestih, ki bodo prešla na zasilno oskrbo, Elektro CGLMP pridobi ali oceni odčitek s števca na dan menjave dobavitelja za vsako merilno mesto.
  4. Pogoj za izvajanje zasilne oskrbe je sprotno poravnavanje vseh zapadlih obveznosti iz naslova zasilne oskrbe.
  5. Elektro CGLMP sme končnemu odjemalcu ustaviti distribucijo elektrike v skladu z veljavnimi predpisi.

**2. Zaračunavanje in plačevanje zasilne oskrbe**

* 1. Elektro CGLMP bo končnemu odjemalcu, ki je oskrbovan z električno energijo pod pogoji zasilne oskrbe, na računu za električno energijo zaračunal tudi trošarino, omrežnino in prispevke po Energetskem zakonu ter DDV.

SODO cenik za zasilno oskrbo, v skladu z veljavnimi predpisi usklajuje predvidoma mesečno, glede na rast cen električne energije na trgu in ga skupaj s pogoji izvajanja zasilne oskrbe, objavlja na spletni strani SODO, d. o. o. <https://www.sodo.si>.

Ob spremembi cen za zasilno oskrbo, bo Elektro CGLMP uporabil nov cenik za zasilno oskrbo, pri čemer bo upošteval odčitane oziroma izračunane vrednosti na dan uveljavitve novega cenika.

* 1. Končni odjemalec, ki je oskrbovan pod pogoji zasilne oskrbe, je dolžan plačati zasilno oskrbo Elektru CGLMP v petnajstih dneh od datuma izstavitve računa. Za dan plačila se šteje dan priliva na transakcijski račun Elektro CGLMP.
  2. Če končni odjemalec ne plača računa za zasilno oskrbo v roku zapadlosti, mu bo Elektro CGLMP zaračunal stroške opominov, zakonite zamudne obresti ter morebitne stroške ustavitve in ponovne vzpostavitve distribucije električne energije.
  3. Zakonite zamudne obresti, v skladu z Zakonom o predpisani obrestni meri zamudnih obresti, bo Elektro CGLMP obračunaval mesečno za čas zamude plačila, od dneva zapadlosti terjatve do dneva plačila na njegov transakcijski račun.
  4. Ob nepravočasnih plačilih obveznosti bo Elektro CGLMP plačila razporejal tako, da bo najprej pokril stroške opominov, zamudne obresti in končno glavnico.
  5. Če se končni odjemalec ne strinja z izstavljenim računom, je dolžan nesporni del plačati v pogodbenem roku, za sporni del pa mora vložiti pisni ugovor Elektru CGLMP v roku petnajst dni od dneva izdaje računa.
  6. Račune za zasilno oskrbo in druge dopise v zvezi z izpolnjevanjem določil te pogodbe bo Elektro CGLMP pošiljal z redno pošto na naslov za dostavo pošte, določen s to pogodbo, razen če predpisi določajo drugače. Če končni odjemalec sprememb podatkov za dostavo pošte ne sporoči, se računi, obvestila in drugi dopisi, poslani na naslov, ki je določen s to pogodbo oz. na zadnji naslov za dostavo pošte, ki ga je končni odjemalec sporočil v skladu z 3.1. točko, štejejo za sprejeta.

**3. Končne določbe**

* 1. Končni odjemalec je, v času zasilne oskrbe , dolžan posredovati Elektru CGLMP vse nastale spremembe pri končnem odjemalcu, ki se nanašajo na to pogodbo, najkasneje v tridesetih dneh po nastali spremembi.
  2. Elektro CGLMP vse, z ustreznimi dokazili posredovane spremembe s strani končnega odjemalca iz prejšnje točke, upošteva kot spremembo pogodbe o zasilni oskrbi z evidentiranjem te spremembe v svojem informacijskem sistemu.
  3. Elektro CGLMP se zavezuje, da bo dokumentacijo in poslovne informacije, ki izvirajo iz tega pogodbenega razmerja, uporabljal izključno za namene izvajanja te pogodbe in izpolnjevanje zakonskih obveznosti.
  4. Zasilna oskrba preneha veljati:
* če končni odjemalec pisno obvesti Elektro CGLMP o odstopu od pogodbe, pogodba preneha veljati z dnem, ko je merilno mesto odklopljeno iz sistema ali
* za dosedanjega končnega odjemalca zaradi spremembe lastništva na merilnem mestu oziroma spremembe končnega odjemalca na merilnem mestu z dnem, ko pogodba o uporabi sistema za novega uporabnika sistema postane veljavna ali
* če končni odjemalec zamenja dobavitelja elektrike v skladu z veljavnimi predpisi.
* če končni odjemalec preneha Elektro CGLMP poravnati vse finančne obveznosti, ki so nastale v času zagotavljanja zasilne oskrbe.
  1. Medsebojne spore rešujeta stranki sporazumno. V primeru, da do sporazuma ne pride je za reševanje sporov pristojna Agencija za energijo.
  2. SODO d.o.o. in elektrodistribucijsko podjetje, kot soupravljavca osebnih podatkov, obdelujeta osebne podatke uporabnikov sistema z namenom izvajanja gospodarske javne službe distribucije električne energije na podlagi Energetskega zakona. Obdelavo osebnih podatkov podrobneje določa Politika zasebnosti, ki je dostopna na spletnih straneh družbe SODO d.o.o. in pogoji varstva osebnih podatkov, dostopni na spletni strani elektrodistribucijskega podjetja.
  3. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

* 1. Za pravice in obveznosti strank, ki niso urejene s to pogodbo se uporabljajo določila veljavnih predpisov. V kolikor vsakokratni veljavni predpisi drugače urejajo pravice in obveznosti Elektra CGLMP in uporabnika sistema, se neposredno uporabljajo določila teh predpisov.
  2. Končni odjemalec, ki nima dostopa do spleta, lahko za uresničevanje pravic in obveznosti glede tega načina izvajanja zasilne oskrbe ter v ostalih zadevah, pridobi informacije in si naroči vsebine ter dokumente, objavljene na spletu, po redni pošti na svoj naslov, in sicer tako, da kontaktira Elektra CGLMP ali pridobi informacije pri distribucijskem operaterju SODO d. o. o. na brezplačno telefonsko številko 0808188, med delovnim časom.